נעם פרל

הרב נעם פרל (נולד בתל אביב בט"ז בשבט ה'תש"ל, 23 בינואר 1970) הוא מייסד וראש הישיבה התיכונית הסביבתית בסוסיא שבדרום הר חברון. שימש כמזכ"ל תנועת בני עקיבא העולמית בשנים 2011–2015. באלול ה'תש"פ ייסד גם ישיבה גבוהה  בסוסיא

ביוגרפיה
פרל נולד בשכונת יד אליהו שבתל אביב בן זקונים ליונה וישראל פרל, גננת וסוחר בבורסת היהלומים הישראלית.

בהמשך עבר עם הוריו לגבעתיים. למד בבית הספר חורב ברמת גן, ואחר כך במכינה לישיבות בני עקיבא בגבעת-שמואל. למד בישיבה התיכונית "נתיב מאיר" בירושלים וסיים בישיבה התיכונית "כפר הרואה". למד בישיבת ההסדר "אור עציון" ושירת בחטיבת הצנחנים.

הדריך בבית ספר שדה סוסיא, לימד תנ"ך באולפנת נווה חנה ובשנת תשנ"ח הקים את הישיבה התיכונית סביבתית בסוסיא ועמד בראשה.

בעל תואר ראשון בחינוך ותואר שני בתלמוד מאוניברסיטת בר-אילן.

היה "רב מחנה" במחנות קיץ של בני עקיבא העולמית באירופה ובשנת תשע"ב מונה לשמש כמזכ"ל התנועה העולמית. שימש בתפקיד ארבע שנים ולאחריהן חזר לתפקידו הקודם כראש ישיבת סוסיא.

לאחר היוודע דבר רצח שלושת הנערים ב-2014 פרסם סטטוס בפייסבוק בו קרא לממשלת ישראל להפוך "את צבא המחפשים לחיל נוקמים, חיל שלא ייעצר בקו 300 ערלות פלשתים. בדם האויב יכופר הביזיון ולא בדמעותינו." בעקבות ביקורת ציבורית הוסר הסטטוס.

פרל נשוי לאורית ולהם 8 ילדים.

מספריו
 "אגדה ופרשה" (קיים גם במהדורת כיס)
 "אגדה וטבע" (2013)
 "אגדה ומידות"
 "הזמנה לתפילה"
 "הזמנה לפרשה"
"הזמנה לחגים"
"על הראשונים- יהושוע שופטים"
"על הראשונים- שמואל א' ב' "
"על הראשונים- מלכים א' ב' "

כל הספרים בהוצאת ספריית בית אל.

קישורים חיצוניים

הערות שוליים

בוגרי ישיבת נתיב מאיר
בוגרי ישיבת כפר הרא"ה
בוגרי ישיבת אור עציון
ראשי ישיבות תיכוניות
מזכ"לי בני עקיבא
בוגרי אוניברסיטת בר-אילן
בני עקיבא העולמית: אישים
ישראלים שנולדו ב-1970
סוסיא (יישוב)